Diari Oficial de la Generalitat Valenciana


Sumari del DOGV 4275, del 20-06-2002 (2002/6003)

Notificació al senyor Guillermo Monera Villa. Expedient número R-343/2001.
--------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6003


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Guillermo Monera Villa. Expedient número R-343/2001. [2002/M6003]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Guillermo Monera Villa, carrer del 6 de Desembre, número 5-4ª, 46421 Torrent, la resolució del recurs d'alçada amb el número de referència interna R-343/2001.
  
Resolució
  
Examinat el recurs d'alçada presentat pel senyor Guillermo Monera Villa, contra resolució del Servici Territorial d'Arquitectura i Habitatge de València, en l'expedient per sol·licitud de pròrroga de la subsidiació del tipus d'interés del préstec qualificat 3196/2001 (46/269/1994/244).
  
Antecedents de fet
  
1. El senyor Guillermo Monera Villa, titular d'un préstec concedit per Caja de Ahorros del Mediterráneo, acollit al Reial Decret 1.932/1991, de 20 de desembre, i destinat a l'adquisició d'un habitatge de protecció oficial, va presentar en el Servici Territorial d'Arquitectura i Habitatge de València el dia 13 de juny de 2001 sol·licitud de pròrroga de la subsidiació del tipus d'interés del préstec qualificat.
  
2. A la vista de la documentació que es troba en l'expedient, i en virtut del que disposa l'article 8.1.c) del Reial Decret 1.932/1991, de 20 de desembre, i en l'article 5.c) del Decret 55/1992, de 30 de març, del Govern Valencià, el cap del Servici Territorial amb data 16 d'agost de 2001 dicta resolució denegatòria de la pròrroga de subsidiació del tipus d'interés sol·licitada, en no quedar acreditada l'ocupació de l'habitatge objecte de l'expedient en els terminis establits en la legislació vigent, i en tot cas, dins dels tres mesos següents a la seua entrega.
  
3. Contra la citada resolució interposa recurs d'alçada en el termini i la forma adequada el senyor Guillermo Monera Villa, amb els documents i les al·legacions que consten en este, i que es donen per reproduïdes en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs.
  
3. Segons disposen l'article 8.1.c) del Reial Decret 1.932/1991, de 20 de desembre, i l'article 5.c) del Decret 55/1992, de 30 de març, del Govern Valencià, és requisit per a accedir al finançament qualificat que els habitatges promogudes per a ús propi i les adquirits o rehabilitats siguen ocupats dins dels terminis establits en la legislació vigent, i en tot cas, en els tres mesos següents a la seua entrega, excepte pròrroga justificada per raons de tipus familiar o laboral, que haurà de ser autoritzada per l'autoritat competent.
  
4. En el cas que ens ocupa, revisada la documentació que es troba en l'expedient, es comprova que la data d'alta en els servicis de proveïment d'aigua i electricitat en l'habitatge objecte de l'expedient són de data 25 de març de 1997, i és veritat que l'escriptura de compravenda de l'habitatge objecte de les ajudes és de data 11 de setembre de 1996, per la qual cosa l'ocupació de l'habitatge no s'ha produït en els terminis establits en la normativa, atés que no és humanament possible habitar un habitatge sense aigua i sense electricitat.
  
D'altra banda, els consums d'aigua i electricitat corresponents als exercicis 1998 i 1999 aportats a l'expedient, i excepte els relatius als últims mesos de l'any 1999, són extraordinàriament baixos, i, fins i tot, en ocasions nuls.
  
Per si calia, el domicili fiscal que figura en les declaracions de IRPF corresponents als exercicis 1998 i 1999 no és el de l'habitatge objecte de les ajudes.
  
Tot el que s'ha exposat anteriorment acredita a este òrgan que l'habitatge no ha sigut ocupat en els terminis establits a l'efecte per la normativa d'habitatge.
  
5. En un altre orde de coses, assenyalar al recurrent que les al·legacions per ell formulades amb data 3 d'agost de 2001 van ser tingudes en compte per part del Servici Territorial, el qual va entendre que no desvirtuaven el contingut de la resolució impugnada.
  
Entén este òrgan que els consums i la data de les altes d'aigua i llum no són indicis o presumpcions per a comprovar l'ocupació efectiva d'un habitatge, sinó que acrediten fefaentment si este ha sigut ocupat o no en els terminis establits.
  
Respecte als certificats de residència i empadronament este òrgan entén que existix prova concloent al contrari, com són les altes d'aigua i electricitat en l'habitatge. El mateix cal assenyalar respecte de la declaració jurada dels veïns de l'immoble.
  
Exposat tot el que antecedix, i no havent aportat per la part recurrent prova prou i adequada que desvirtue la resolució impugnada, procedix confirmar esta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Guillermo Monera Villa contra la Resolució del Servici Territorial d'Arquitectura i Habitatge de València, amb data 16 d'agost de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.